
Sēde sākta: plkst. 9:00

Sēdi vada: Gulbenes novada pašvaldības lauksaimniecības zemes darījumu izvērtēšanas komisijas priekšsēdētājs Ivars Kupčs

Sēdē piedalās: 
Gulbenes novada pašvaldības lauksaimniecības zemes darījumu izvērtēšanas komisijas locekļi:
Gulbenes novada iedzīvotāja Mudīte Motivāne;
Gulbenes novada Centrālās pārvaldes Īpašumu pārraudzības nodaļas vides pārvaldības speciāliste Dace Kurša;
Gulbenes novada Centrālās pārvaldes Īpašumu pārraudzības nodaļas vecākā zemes lietu speciāliste Ineta Otvare.

Sēdē nepiedalās:
Gulbenes novada Centrālās pārvaldes Juridiskās un personālvadības nodaļas vecākā juriste Inta Bindre.

Sēdi protokolē: Gulbenes novada pašvaldības lauksaimniecības zemes darījumu izvērtēšanas komisijas locekle, sekretāre Ineta Otvare.

DARBA KĀRTĪBA:
1. [bookmark: _Hlk221869611]Par […] iesnieguma izskatīšanu.
[bookmark: _Hlk228451645]
Par […] iesnieguma izskatīšanu
ZIŅO: I.Kupčs

Gulbenes novada pašvaldības Lauksaimniecības zemes darījumu izvērtēšanas komisija (turpmāk – Komisija) 2026.gada 15.maijā ir saņēmusi […] (turpmāk – iesnieguma iesniedzējs), 2026.gada 15.maija iesniegumu, kas Gulbenes novada pašvaldībā reģistrēts ar numuru GND/2.27.7/26/126-K, ar lūgumu piekrist iegūt īpašumā nekustamo īpašumu “Pelašķi”, Litenes pagasts, kadastra numurs 5068 004 0241 (turpmāk – nekustamais īpašums), pamatojoties uz nekustamā īpašuma pirkuma līgumu, kas noslēgts 2026.gada 14.maijā starp Gulbenes novada pašvaldību, reģ. Nr. 90009116327, kā pārdevēju un iesnieguma iesniedzēju kā pircēju.
Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem nekustamais īpašums “Pelašķi”, kadastra numurs 5068 004 0241, sastāv no zemes vienības ar kadastra apzīmējumu 5068 004 0241 ar kopējo platību 0,7643 ha, kurai dominējošā zemes lietošanas kategorija ir lauksaimniecības zeme 0,7551 ha platībā.
Komisija pirms lēmuma pieņemšanas atbilstoši Ministru kabineta 2014.gada 2.decembra noteikumu Nr.748 “Noteikumi par darījumiem ar lauksaimniecības zemi” (turpmāk – Noteikumi) 21.punktam, kas noteic, ka komisija pārbauda, vai ir ievēroti likuma “Par zemes privatizāciju lauku apvidos” 28.panta pirmās daļas un 28.1 panta pirmās daļas nosacījumi, 29.panta nosacījumi attiecībā uz īpašumā iegūstamās lauksaimniecības zemes maksimālo platību, izmantojot Nekustamā īpašuma valsts kadastra informācijas sistēmas un Valsts vienotās datorizētās zemesgrāmatas informācijas sistēmas datus, pārbauda iesnieguma iesniedzēja atbilstību iepriekš minētajām prasībām un konstatē, ka:
· iesnieguma iesniedzējs ir Latvijas Republikas pilsonis (izziņas no ZZ Dats lietojumprogrammas NOMA Lauksaimniecības zemes moduļa protokola pielikumā);
· iesnieguma iesniedzējs ir reģistrēts kā saimnieciskās darbības veicējs Latvijas Republikā (izziņas no ZZ Dats lietojumprogrammas NOMA Lauksaimniecības zemes moduļa protokola pielikumā);
· iesnieguma iesniedzējs rakstveidā ir apliecinājis, ka zemi lauksaimnieciskajā darbībā sāks izmantot viena gada laikā pēc tās iegādes un izmantos arī turpmāk (2026.gada 15.maija iesniegums);
· iesnieguma iesniedzējam nodokļu parādu Latvijā nav (izziņas no ZZ Dats lietojumprogrammas NOMA Lauksaimniecības zemes moduļa protokola pielikumā);
· uz iesnieguma iesniedzēju nav attiecināmi likuma “Par zemes privatizāciju lauku apvidos” 29.pantā noteiktie ierobežojumi lauksaimniecības zemes iegādei (izziņas no ZZ Dats lietojumprogrammas NOMA Lauksaimniecības zemes moduļa protokola pielikumā).
Likuma “Par zemes privatizāciju lauku apvidos” 30.2 panta pirmā daļa noteic, ka, ja zemes īpašnieks atsavina sev piederošo lauksaimniecības zemi, pirmpirkuma tiesības uz to secīgi ir: 1) zemes kopīpašniekam, kura pirmpirkuma tiesības īstenojamas Civillikumā noteiktajā kārtībā; 2) zemes nomniekam, kura zemes nomas līgums ir reģistrēts pašvaldībā vai zemesgrāmatā vismaz gadu pirms darījuma noslēgšanas dienas, par līguma reģistrāciju pusēm vienojoties rakstveidā. Ja zemi nomā vairākas personas, tās rakstveidā vienojas par pirmpirkuma tiesību izmantošanas kārtību; 3) Latvijas zemes fonda pārvaldītājam. Ja Latvijas zemes fonds izmanto savas pirmpirkuma tiesības, atsavināšanas darījums nav atceļams.
Komisija pārbauda un konstatē, ka:
1) atbilstoši ierakstam Litenes pagasta zemesgrāmatas nodalījumā Nr.100000948253 īpašumtiesības uz nekustamo īpašumu nostiprinātas Gulbenes novada pašvaldībai, reģ. Nr. 90009116327, pamatojoties uz 2025.gada 9.septembra Vidzemes rajona tiesas tiesneša lēmumu, žurnāls Nr.300008400015.
2) Litenes pagasta zemesgrāmatas nodalījumā Nr.100000948253 nav ieraksta par noslēgtu zemes nomas līgumu;
3) Gulbenes novada pašvaldības zemes nomas līgumu reģistrā attiecībā uz nekustamo īpašumu iesnieguma saņemšanas dienā nav reģistrēts zemes nomas līgums.
Atbilstoši Noteikumu 8.punktam Komisija 2026.gada 15.maijā nosūtīja akciju sabiedrībai “Attīstības finanšu institūcija Altum”, reģistrācijas numurs 50103744891, kā Latvijas zemes fonda pārvaldītājam vēstuli Nr. GND/2.27.4/26/102, ar lūgumu izsniegt lēmumu par pirmpirkuma tiesību izmantošanu uz Litenes pagasta nekustamā īpašuma “Pelašķi” ar kadastra numuru 5068 004 0241, sastāvā ietilpstošo zemes vienību ar kadastra apzīmējumu 5068 004 0241 vai atteikumu no tā.
No akciju sabiedrības “Attīstības finanšu institūcija Altum”, reģistrācijas numurs 50103744891, kā Latvijas zemes fonda pārvaldītāja saņemts 2026. gada 18.maija lēmums Nr.1674 par atteikumu izmantot pirmpirkuma tiesības uz nekustamo īpašumu.
Likuma “Par zemes privatizāciju lauku apvidos” 30.1 panta trešās daļas 1.punkts noteic, ka pašvaldības komisija Administratīvā procesa likumā noteiktajā kārtībā pieņem lēmumu par piekrišanu lauksaimniecības zemes iegūšanai īpašumā, ja ir ievēroti šā likuma 28.1 panta pirmās daļas, 29.panta ceturtās, piektās, sestās un astotās daļas nosacījumi un šā likuma 30.2 panta pirmajā daļā minētās personas neizmanto pirmpirkuma tiesības vai pirkuma līgums noslēgts ar minētajām personām. Pašvaldības komisija pieņem lēmumu par atteikumu lauksaimniecības zemes iegūšanai īpašumā, ja minētie nosacījumi nav ievēroti.
Komisija, ņemot vērā konstatēto un pamatojoties uz likuma “Par zemes privatizāciju lauku apvidos” 30.1 panta trešās daļas 1.punktu, atklāti balsojot: PAR – 4 balsis (I.Kupčs, D.Kurša, M.Motivāne, I.Otvare), PRET – nav , ATTURAS – nav, nolemj:
1. PIEKRIST, ka […], iegūst īpašumā Litenes pagasta nekustamo īpašumu “Pelašķi” ar kadastra numuru 5068 004 0241.
2. UZDOT Komisijas sekretārei sagatavot izziņu par piekrišanu lauksaimniecības zemes iegūšanai īpašumā un nosūtīt uz elektroniskā pasta adresi: aivo191@inbox.lv.

